Ασπασία Παπαθανασίου

Η Ασπασία Παπαθανασίου (20 Οκτωβρίου 1918 - 8 Ιουνίου 2020) του Ευθυμίου ήταν Ελληνίδα συγγραφέας και ηθοποιός, από τις γνωστότερες τραγωδούς, βραβευμένη με πολλές διακρίσεις. Γεννημένη στην Άμφισσα στις 20 Οκτωβρίου 1918, πραγματοποίησε κλασικές σπουδές στη θεατρική τέχνη, ενώ ταξίδεψε στο εξωτερικό (ΕΣΣΔ) όπου συμμετείχε σε παραστάσεις αρχαίας τραγωδίας ερμηνεύοντας το ρόλο της ΜήδειαςΠαν. Γεωργάκης στο φύλλο εφημερίδας "Έθνος" της 8 Δεκεμβρίου 1966, σελ. 2: "Η Ασπασία Παπαθανασίου και πάλι στη Ρωσία" κ.α. Εκτός της καλλιτεχνικής της ενασχόλησης, ασχολήθηκε με την πολιτική. Κατά τη διάρκεια της Κατοχής βρισκόταν στις τάξεις του εφεδρικού ΕΛΑΣ, είχε μαζί με συναδέλφους της δημιουργήσει το "Λαϊκό Θέατρο" στο κέντρο της Αθήνας, ενώ έλαβε μέρος και στα Δεκεμβριανά"Μαρτυρίες" στο "Βήμα Online": "Τη μάχη τη χάσαμε" Το 1957 συμμετέχει ως ιδρυτικό μέλος στο "Πειραϊκό Θέατρο" του Δημήτρη Ροντήρη."Αφιέρωμα στην Ασπασία Παπαθανασίου" Ανακτήθηκε στις 22/8/2019 Το στρατιωτικό Πραξικόπημα της 21ης Απριλίου 1967, βρίσκει την Α. Παπαθανασίου σε περιοδεία της στην πρώην Σοβιετική Ένωση. Σε ένδειξη διαμαρτυρίας, αυτοεξορίζεται και αποφασίζει να μείνει στο Λονδίνο. Όλα τα χρόνια της Χούντας, παίρνει ενεργό μέρος στις αντιδικτατορικές δραστηριότητες. Το Σεπτέμβρη του 1969, δίνει μια σειρά παραστάσεων για τα 100 χρόνια από το θάνατο του Μπερλιόζ, με τους "Τρώες". Μετά από πρόσκληση της Όπερας του Κόβεντ Γκάρντεν, θα ερμηνεύσει το ρόλο της Ανδρομάχης. Στην Ελλάδα γύρισε το 1975. 

Έγραψε τα ακόλουθα βιβλία: 
(2019)Αρχαίες τραγωδίες: Αισχύλος, Σοφοκλής, Ευριπίδης, Λειμών(2010)Γυναικείες μορφές της αρχαίας ελληνικής τραγωδίας, Νέδα(2010)Ευριπίδη Μήδεια, University Studio Press(1996)Σελίδες μνήμης, Εκδόσεις Καστανιώτη
Ήταν παντρεμένη με τον Κώστα Μαυρομμάτη. Έως τα βαθιά γεράματα, έκανε παρεμβάσεις με δημόσιες δηλώσεις της, στα πολιτικά τεκταινόμενα.Ασπασία Παπαθανασίου σε Γλέζο: "Ελπίζω να μην κάνεις το ίδιο λάθος... "

Απεβίωσε στις 8 Ιουνίου 2020 σε ηλικία 101 ετών.LiFO: "Πέθανε η ηθοποιός Ασπασία Παπαθανασίου", 8 Ιουνίου 2020.

Παραπομπές

Κατηγορία:Ελληνίδες ηθοποιοί θεάτρου
Κατηγορία:Έλληνες συγγραφείς του 20ού αιώνα
Κατηγορία:Αιωνόβιοι